13.1.2016

Valkeaa Uutta Vuotta 2016!

*Päättyy joulu vaikkei kenkään sois.*

*Leijona-kuusi viedään pois, pois, pois…*

…ja niin päättyi joulu 2015, kenellä Loppiaisena, kenellä tänään Nuutin-päivänä. Leijona-kuusi edusti kuitenkin uljaana loppuun saakka. Ihan on jo ikävä tuota olohuoneen komistusta.

Uusi Leijonavuosi 2016 on alkanut poskia nipistävillä pakkasilla ja olemme saaneet nauttia maiseman raikastavasta ja valaisevasta nyt jo varsin paksusta pumpulinpehmeästä lumipeitteestä. Kunniakäynnillä Sankariristillä ja Mannerheimin haudalla 9.1. seisoimme ylväinä niin monien muiden Leijonien tavoin pakkasen purevuutta uhmaten. Olethan käynyt jo katsomassa kuvia klubin nettisivuilta <http://www.verkkoviestin.fi/lionshkipakinkyla/> ? Vierailimme myös poisnukkuneiden veljien haudoilla Hietaniemessä ja Maunulan uurnalehdossa ja sytytimme kynttilän myös muualle haudatulle veljelle. Maritan ja Uffen luona sulimme glögin ja Uffen herkullisten tortillaleipästen ym ääressä.

Ystävänpäiväkonserttiin 14.2.2016 Pakilan Hyvän Paimenen kirkossa (Palosuontie 1) on toki vielä aikaa, mutta nythän meillä jokaisella on mahdollisuus kaikessa rauhassa pohtia, kuinka voimme omalta osaltamme ladyinä olla mukana järjestelyissä. Kun olet saanut asian mietittyä, ilmoittele Ladyjen Ystävänpäiväkonserttivastaavalle Helena Mattilalle puh. 050-4120470 tai helmatt@hotmail.com viimeistään 10.2.2016, miten Sinä haluat osallistua eli

* leivotko herkullisen, helpon, jo perinteeksi muodostuneen Särkyneen sydämen –kakun/kakkuja ja kuinka monta (kakkuohje liitteenä)
* osallistutko alkujärjestelyihin kirkolla alkaen klo 14.30
* osallistutko loppusiivoukseen ym konsertin jälkeen?

Pepe Willbergin & Tapiola Big Bandin, jota saamme siis kuulla Ystävänpäivänkonsertissa, lisäksi on tiedossa muutakin mukavaa kulttuuria meille N-piirin ladyille, naisleijonille ja heidän ystävilleen: naisenergiaa täynnä oleva Naisten ilta Teatteriravintola Nyyrikissä (Pohjolankatu 2, Helsinki, Käpylä) perjantaina 4.3.2016 klo 18 alkaen. Luvassa on kolmen ruokalajin illallinen ja klo 20 alkava Miia Nuutilan ja Sanna Saarijärven tähdittämä Hyvässä Nousussa! -musiikkikomedia. Oheisessa liitteessä olevassa kutsussa on lisätietoa tilaisuudesta ja ohjeet ilmoittautumiseen ja maksuun.

Terveisin

Anne